हिन्दू धर्म में श्रावण मास का बहुत महत्व है. पंचांग के अनुसार इसे सबसे महत्वपूर्ण महीना माना जाता है जिसमें भगवान शिव की आराधना पूरे माह की जाती है. आषाढ़ के बाद आने वाला श्रावण का महीना भक्तों के लिए बहुत अहम होता है जिसमें वो भगवान शिव को महीने भर पूजते हैं और अपनी मनोकामना के लिए प्रार्थना करते हैं. इस महीने में भगवान शिव को प्रसन्न करने के लिए कुछ लोग पूरे महीने उपवास करते हैं तो कुछ लोग सोमवार के व्रत करते हैं.